CELEX: 62018TN0317
Language: et
Date: 2018-05-18 00:00:00
Title: Kohtuasi T-317/18: 18. mail 2018 esitatud hagi – Fugro versus komisjon

201806220601970432018/C 240/693172018TC24020180709ET01ETINFO_JUDICIAL20180518596021Kohtuasi T-317/18: 18. mail 2018 esitatud hagi – Fugro versus komisjon
 ---documentbreak--- C2402018ET5910120180518ET006959160218. mail 2018 esitatud hagi – Fugro versus komisjon
   (Kohtuasi T-317/18)2018/C 240/69Kohtumenetluse keel: inglise
      Pooled
   
   
      Hageja: Fugro NV (Leidschendam, Madalmaad) (esindajad: advokaadid T. Snoep ja V. van Weperen)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
            —
         
         
            tühistada vaidlustatud otsus;
         
      
            —
         
         
            teise võimalusena tühistada vaidlustatud otsus osaliselt, konkreetsemalt selle otsuse artikli 1 lõige 2;
         
      
            —
         
         
            mõista kohtukulud välja Euroopa Komisjonilt.
         
      
      Väited ja peamised argumendid
   
   Hagi põhjenduseks esitab hageja kolm väidet.
   
            1.
         
         
            Esimene väide, et otsus rikub proportsionaalsuse põhimõtet.
            
                     —
                  
                  
                     Komisjonil ei olnud otsuse tegemisel laia kaalutlusõigust ja küsimist, kas otsus rikub proportsionaalsuse põhimõtet ei tohiks piirata küsimusega, kas otsus on taotletavate eesmärkide suhtes selgelt või ilmselgelt sobimatu. Otsus rikub proportsionaalsuse põhimõtet, kuna:
                     
                              —
                           
                           
                              otsus läheb kaugemale sellest, mis on taotletud eesmärkide saavutamiseks vajalik;
                           
                        
                              —
                           
                           
                              komisjon ei valinud olemasolevate meetmete seast kõige vähem kulukat meedet; ja
                           
                        
                              —
                           
                           
                              otsusega kaasnenud ebasoodsad tingimused on taotletud eesmärkidega võrreldes ebaproportsionaalsed.
                           
                        
               
                     —
                  
                  
                     Isegi kui komisjonil oleks lai kaalutlusõigus, on otsus sellegipoolest taotletud eesmärkide saavutamiseks ilmselgelt sobimatu vahend.
                  
               
      
            2.
         
         
            Teine väide, et otsus rikub Fugro omandiõigust, mis on sätestatud Euroopa Liidu põhiõiguste harta artiklis 17, ja Fugro ettevõtlusvabadust, mis on sätestatud Euroopa Liidu põhiõiguste harta artiklis 16.
            
                     —
                  
                  
                     Otsus rikub Fugro omandiõigust, kuna see hävitab Furgo äritegevuse. Omandikaotus on märkimisväärne ja ületab mõistliku majandusliku riski; ning
                  
               
                     —
                  
                  
                     otsus kahjustab Fugro ettevõtlusvabadust kui sellist.
                  
               
      
            3.
         
         
            Kolmas väide, et otsus rikub konkurentsi moonutamise keelu põhimõtet.
            
                     —
                  
                  
                     Otsus takistab Euroopa Liidul täita peamist ülesannet luua moonutustevaba siseturg, kuna:
                     
                              —
                           
                           
                              otsusega sekkub avalik sektor ülemaailmse satelliitnavigatsioonisüsteemi täpsustamisteenuste (GNSS Augmentation services) turule, mis ei vasta moonutamata konkurentsi põhimõtetele; ja
                           
                        
                              —
                           
                           
                              rikkudes ELL artikli 3 lõiget 3 ja protokolli nr 27, sekkub otsus ülemaailmse satelliitnavigatsioonisüsteemi täpsustamisteenuste (GNSS Augmentation services) turule, kus ei esine turutõrget.